*73. számú előterjesztés*

*Helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Kondriczné dr. Varga Erzsébet jegyző    **Törvényességi ellenőrzést végezte:** dr. Köbli Kata aljegyző |

**Tisztelt Képviselő- testület!**

A jelenleg hatályos helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet az alábbi határidőket tartalmazza:

***„5. § (1)*** *A kitüntetések adományozására irányuló javaslatokat – kizárólag a város jegyzőjénél előzetesen igényelt és e rendelet 1. és 2. mellékletében rögzített űrlapon, illetve aláírásgyűjtő íven – az adományozás évének március 31. napjáig kell benyújtani a város polgármesteréhez. A határidő elmulasztása jogvesztő!*

***6. § (1)*** *A polgármester a hozzá beérkezett kitüntetési javaslatokat az 5. §-ának (1) bekezdésében meghatározott határidőt követő 15 munkanapon belül valamennyi bizottság elnöke részére átadja, akik a javaslatokat – véleményezés céljából – a bizottsága soron következő ülése elé terjeszti.*

***(3)****Az elismerésre vonatkozó polgármesteri előterjesztés alapján a képviselő-testület az adományozás tárgyában az 5. §-ának (1) bekezdésében szereplő határidőt követő 30 napon belül, ugyancsak zárt ülésen és minősített többséggel dönt.”*

A Kormány által kihirdetett veszélyhelyzetre tekintettel javasolom a rendelet oly módon történő módosítását, hogy a már beérkezett kitüntetettekre tett javaslatokat a bizottságok a veszélyhelyzet megszűnését követő első bizottsági ülésükön véleményezzék, valamint a képviselő- testület a veszélyhelyzet megszűnését követő 60 napon belül hozzon döntést azok adományozásáról. Ezen eltérő rendelkezések kizárólag 2020. évre vonatkoznának, ezért 2020. november 30. napjával hatályukat vesztik.

Továbbá javaslom, hogy a Díszpolgári címmel járó járadék folyósítása nem a kitüntetés átadásától, hanem annak adományozását, azaz az odaítélésről szóló döntést követő hónaptól kerüljön folyósításra.

***HATÁSVIZSGÁLAT***

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról szóló rendelet-tervezethez**

A rendelet megalkotása a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a határidők módosítása miatt indokolt.

**Részletes indokolás:**

1. §-hoz: a bizottsági véleményezés határidejét módosítja 2020. évben,

2. §-hoz: a kitüntetések képviselő- testület általi adományozásának határidejét módosítja 2020. évben,

3. §-hoz: A szövegcserés módosítással a Díszpolgári címmel járó járadék folyósítása nem a kitüntetés átadásától, hanem annak adományozásától lesz esedékes.

4. §-hoz: Hatályba léptető és hatályon kívül helyező rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** képviselő- testület tagjai

*BÁTASZÉK Város Önkormányzat Képviselő-testületének*

…./2020.(IV. 08.) önkormányzati r e n d e l e t –t e r v e z e t e

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról**

Bátaszék Város Önkormányzatának Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet (továbbiakban: Rendelet) 6. §-a a következő (1a) bekezdéssel egészül ki:

**„(1a)** A polgármester a hozzá beérkezett kitüntetési javaslatokat 2020. évben a kihirdetett veszélyhelyzet megszűnését követő 15 munkanapon belül valamennyi bizottság elnöke részére átadja, akik a javaslatokat – véleményezés céljából – a bizottságuk soron következő ülése elé terjesztik.”

1. **§** A Rendelet 6. §-a a következő (3a) bekezdéssel egészül ki:

„**(3a)** Az elismerésre vonatkozó polgármesteri előterjesztés alapján a képviselő-testület az adományozás tárgyában 2020. évben a kihirdetett veszélyhelyzet megszűnését követő 60 napon belül, ugyancsak zárt ülésen és minősített többséggel dönt.”

1. **§** A Rendelet 9. § (4) bekezdésében az „átadását” szövegrész helyébe az „adományozását” szöveg lép.
2. **§ (1)** E rendelet *2020. április 9.* napjánlép hatályba.

**(2)** A Rendelet 6. § (1a) és (3a) bekezdése 2020. november 30. napján hatályát veszti.

***B á t a s z é k* ,** 2020. április 8.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2020. április 8-án kihirdetve!

Kondriczné dr. Varga Erzsébet

jegyző